Fræðslunefnd fellst á allar meginniðurstöður starfshóps um nær - og stoðþjónustu innan skólakerfisins . Nefndin ítrekar mikilvægi þess að sérfræðiþjónusta við leikskóla verði efld og að tryggt sé að sveitarfélagið uppfylli öll ákvæði reglugerðar nr. 584 frá 2010 á markvissan hátt á báðum skólastigum . Hvað varðar framkvæmd valkvæðra þátta þjónustunnar telur nefndin mikilvægt að farið verði yfir málið með skólastjórnendum til að tryggja sem farsælasta framkvæmd þeirra þátta . Fræðslunefnd telur vafa leika á að ákvæði um uppbyggingu rafræns gagnagrunns með sameiginlegum aðgangi stuðningsteyma standist lög . Samþykkt samhljóða með handauppréttingu .